Saab AEW & C militærflyutgaven, i forbindelse med Saab's Diamant jubileum, Linköping i 1997
En av REX - Regional Express sine Saab 340. Bildet er av den første 340 som kom i operasjon i Australia.
**Saab 340** er et turbopropfly med plass til 34 passasjerer. Flyet ble i utgangspunktet utviklet i et samarbeid mellom Saab (65%) og Fairchild (35%) (da het flyet SF-340, der SF = SAAB-Fairchild) som startet opp i 1979. Første prøveversjon av flyet var ferdig 25. januar 1983] og den ble sertifisert i 1984.

Senere i 1984 ble Fairchild, av det amerikanske forsvarsdepartementet, bedt om å fokusere på utvikling og produksjon av forsvarsmateriell og de trakk seg fra dette samarbeidet. Utviklingen ble fullstendig overtatt av Saab og modellen endret navn til **Saab 340A**. I 1989 kom det en oppdatering på modellen, **Saab 340B**, som innebar sterkere motorer (fra General Electric CT7-5A2 på 1735 hk til General Electic CT7-9B på 1750 hk) og bredere haleparti. I 1994 kom siste versjon, **Saab 340B Plus**, som hadde en del oppdateringer som blant annet lydreduksjon i kabinen og flytting av toalettet fra akterenden av flyet til å være rett bak førerkabinen som medførte en økning i lastekapasitet. Dette var oppdateringer som samtidig ble introdusert på modellen som skulle etterfølge 340-serien, Saab 2000. Det første 340B Plus flyet ble levert til Hazelton Airlines, Australia i 1995. 

Saab 340 hadde typisk 30, 33, 34, 35 eller 36 sitteplasser, der 34 seter var den vanligste konfigurasjonen.

Det ble også laget en militær variant av Saab 340 som het Saab 340 AEW & C, som var en elektronisk overvåkningsfly.

Pr oktober 2005 var det 430 fly av Saab 340 serien i produksjon hos 56 ulike operatører i 25 forskjellige land. 2006 var det 361 fly igjen hos 49 ulike operatører.

Saab stoppet produksjon av sivile fly i 2005.

Flyselskaper
------------

De største selskapene som fremdeles benytter noen av de 361 Saab 340 som fremdeles er i produksjon pr august 2006, er: American Eagle (78), Mesaba Airlines (59), Regional Express (32), Colgan Air (31), Air Nelson (17), Loganair (13), Japan Air Commuter (11), Shuttle America (11) og Aerolitoral (AeroMexico) (6).

Liste over selskaper som benytter Saab 340 serien:

* Europa
	+ Polens flagg - Direct Fly
	+ Sveriges flagg - Golden Air
	+ Englands flagg - Loganair
	+ Tysklands flagg - OLT Ostfriesische Lufttransport
	+ Latvias flagg - RAF-Avia - cargo
	+ Polens flagg - Sky Taxi
	+ Polens flagg - SkyExpress

  

* Amerika
	+ Mexicos flagg - Aerolitoral
	+ USAs flagg - American Eagle
	+ Canadas flagg - Calm Air
	+ USAs flagg - Chicago Express
	+ USAs flagg - Colgan Air
	+ USAs flagg - Mesaba Airlines under navnet Northwest Airlink for Northwest Airlines.
	+ USAs flagg - Pen Air
	+ Canadas flagg - Pacific Coastal Airlines
	+ Canadas flagg - Quebec Air Express
	+ USAs flagg - RegionsAir
	+ USAs flagg - Shuttle America
	+ Argentinas flagg - Sol Líneas Aéreas
	+ Canadas flagg - Transwest Air

  

* Asia
	+ Mongolias flagg - Eznis Airways
	+ Republikken Kina (Taiwan)s flagg - Formosa Airlines - nå Mandarin Airlines
	+ Japans flagg - Japan Air Commuter

* Oseania
	+ New Zealands flagg - Air Nelson
	+ Cookøyenes flagg - Air Rarotonga
	+ Australias flagg - Macair Airlines
	+ Australias flagg - Rex – Regional Express

Ulykker med 340-serien
----------------------

Det er registrert 3 ulykker der denne flytypen har hatt en direkte eller indirekte rolle og som har krevd menneskeliv.

* 4. april 1994 – KLM Cityhopper i Amsterdam, Nederland: Ca 20 minutter etter avgang måtte flyet returnere på grunn av motorproblemer. Rett før landing, ble landingen avbrutt og av ukjente grunner mistet pilotene kontroll over flyet og kræsjet nær rullebanen. 1 av besetningen og 2 av de 21 passasjerene ombord mistet livet.

* 18. mars 1998 – Formosa Airlines i sjøen nær Hsinchu, Taiwan: Flyet lettet fra Hsinchu og skulle til Kaohsiung. Det ble rapportert om tubulent vær og flyvraket ble funnet ca. 11 km utenfor kysten. Alle 5 besetningsmedlemmer og 8 passasjerer omkom.

* 10. januar 2000 – Crossair i Zürich, Sveits: Flyet hadde akkurat tatt av for en tur til Dresden, Tyskland da det kræsjet nord for rullebanen. 3 besetningsmedlemmer og 7 passasjerer omkom.

Litteratur
----------

* Michael Magnusson, *Saab 340 & Saab 2000 - The Untold Story*, Aviatic Förlag Stockholm, 2014, ISBN 978-91-86642-051

Eksterne lenker
---------------

* Saab Aircraft om 340 serien
* Airliners.net om 340 serien
* AirSafe.com om ulykker med 340 seien

|  |  |
| --- | --- |
| Oppslagsverk/autoritetsdata | Store norske leksikon **·** GND
 |